Държавен вестник, бр. 76, 2021 г., стр. 88

СТР.  88	
Д Ъ Р Ж А В Е Н  В Е С Т Н И К 	
БРОЙ  76
Глава 6.9 - Проектиране, конструкция, проверка и изпитване на контейнери за насипни товари 
717 
d)   достатъчно голяма, за да се гарантира, че изпитваният гъвкав контейнер за насипни товари пада 
изцяло върху повърхността. След падането гъвкавият контейнер за насипни товари се връща в 
изправено положение за наблюдение. 
6.9.5.3.5.4 
 Височината на падане е:  
Опаковъчна група III: 0,8 m 
6.9.5.3.5.5 
 Критерии за успешно преминаване на изпитването 
а) 
не се допуска загуба на съдържание. Леко изпускане, например от затварящите механизми или 
отворите, при удар не се счита за неизправност на гъвкавия контейнер за насипни товари, при 
условие че няма последващо изтичане, след като контейнерът е бил поставен в изправено 
положение; 
b)   не трябва да има повреди, които да правят гъвкавия контейнер за насипни товари небезопасен за 
превоз или обезвреждане. 
6.9.5.3.6 
Изпитване с горно повдигане 
6.9.5.3.6.1 
Приложимост 
За всички видове гъвкави контейнери за насипни товари, като изпитване на типа конструкция. 
6.9.5.3.6.2 
Подготовка за изпитване 
Гъвкавите контейнери за насипни товари се пълнят до шест пъти максималната нетна маса, като товарът се 
разпределя равномерно. 
6.9.5.3.6.3 
 Гъвкавият контейнер за насипни товари се повдига по начина, по който е проектиран, докато се вдигне от 
пода, и се поддържа в това положение за период от пет минути. 
6.9.5.3.6.4 
 Критерии за успешно преминаване на изпитването: не трябва да има повреди по гъвкавия контейнер за 
насипни товари или подемните му устройства, които да правят гъвкавия контейнер за насипни товари 
небезопасен за превоз или работа, и не трябва да има загуба на съдържание. 
6.9.5.3.7 
Изпитване с преобръщане 
6.9.5.3.7.1 
Приложимост 
За всички видове гъвкави контейнери за насипни товари, като изпитване на типа конструкция. 
6.9.5.3.7.2 
Подготовка за изпитване 
Гъвкавият контейнер за насипни товари трябва да бъде напълнен до максимално допустимата брутна маса. 
Гъвкавият контейнер за насипни товари се преобръща върху която и да е част от горната си страна, като 
най-отдалечената от падащия ръб страна се повдига върху нееластична и хоризонтална повърхност. 
Целевата повърхност е: 
а) неделима и достатъчно масивна, за да не се движи; 
b)   с плоска повърхност без дефекти, които могат да повлияят на резултатите от изпитването; 
c) достатъчно твърда, за да не може да се деформира при условията на изпитването и да не може да бъде 
повредена от изпитванията; 
и 
d)   достатъчно голяма, за да се гарантира, че изпитваният гъвкав контейнер за насипни товари пада изцяло върху 
повърхността. 
6.9.5.3.7.4 
 За всички гъвкави контейнери за насипни товари височината на преобръщане се определя, както следва: 
Опаковъчна група III: 0,8 m 
6.9.5.3.7.5 
 Критерий за успешно преминаване на изпитването: не трябва да има загуба на съдържание.  Леко 
изпускане, например от затварящите механизми или пришитите отвори, при удар не се счита за 
неизправност на гъвкавия контейнер за насипни товари, при условие че няма последващо изтичане. 
6.9.5.3.8 
Изпитване с изправяне 
6.9.5.3.8.1 
Приложимост 
За всички видове гъвкави контейнери за насипни товари, проектирани за повдигане отгоре или отстрани, като 
изпитване на типа конструкция. 
 
 
 
6.9.5.3.8.2 
Подготовка за изпитване 
Гъвкавият контейнер за насипни товари трябва да бъде напълнен до не по-малко от 95% от вместимостта 
си и до максимално допустимата брутна маса. 
6.9.5.3.8.3 
 Гъвкавият контейнер за насипни товари, лежащ върху едната си страна, се повдига със скорост най-малко 
0,1 m/s до изправено положение, над пода, с помощта на не повече от половината повдигащи устройства. 
6.9.5.3.8.4 
 Критерий за успешно преминаване на изпитването: не трябва да има повреди по гъвкавия контейнер за 
насипни товари или подемните устройства, които правят гъвкавия контейнер за насипни товари 
небезопасен за превоз или работа. 
Глава 6.9 - Проектиране, конструкция, проверка и изпитване на контейнери за насипни товари 
718 
6.9.5.3.9 
Изпитване с разкъсване 
6.9.5.3.9.1 
Приложимост 
За всички видове гъвкави контейнери за насипни товари, като изпитване на типа конструкция. 
6.9.5.3.9.2 
Подготовка за изпитване 
Гъвкавият контейнер за насипни товари трябва да бъде напълнен до максимално допустимата брутна маса.
6.9.5.3.9.3 
 На поставен на земята гъвкав контейнер за насипни товари се прави срез от 300 mm, който преминава 
изцяло през всички слоеве на гъвкавия контейнер за насипни товари, през стената на широка челна 
повърхност. Срезът се прави под ъгъл 45° спрямо основната ос на гъвкавия контейнер за насипни товари, 
по средата между долната повърхност и горното ниво на съдържанието.  След това гъвкавият контейнер 
за насипни товари се подлага на равномерно разпределено насложено натоварване, равно на два пъти 
максималната брутна маса. Натоварването трябва да се прилага в продължение на най-малко петнадесет 
минути. Гъвкав контейнер за насипни товари, който е проектиран да се повдига отгоре или отстрани, след 
отстраняването на насложеното натоварване се повдига от пода и се поддържа в това положение за 
период от петнадесет минути. 
6.9.5.3.9.4 
 Критерий за успешно преминаване на изпитването: срезът не трябва да се удължава с повече от 25% от 
първоначалната си дължина. 
6.9.5.3.10 
 Изпитване със стифиране 
6.9.5.3.10.1  Приложимост 
За всички видове гъвкави контейнери за насипни товари, като изпитване на типа конструкция. 
6.9.5.3.10.2  Подготовка за изпитване 
Гъвкавият контейнер за насипни товари трябва да бъде напълнен до максимално допустимата брутна маса.
6.9.5.3.10.21 Гъвкавият контейнер за насипни товари се подлага на сила, приложена върху горната му повърхност, която 
е четири пъти проектната товароносимост, в продължение на 24 часа. 
6.9.5.3.10.4   Критерий за успешно преминаване на изпитването: не трябва да има загуба на съдържание по време на 
изпитването или след премахване на товара. 
 
6.9.5.4 Протокол от изпитването 
6.9.5.4.1 
Изготвя се протокол от изпитване, който съдържа най-малко следните данни и е на разположение на 
ползващите гъвкавия контейнер за насипни товари: 
1. име и адрес на организацията, извършила изпитването; 
2. име и адрес на заявителя (където е приложимо); 
3. уникален идентификатор на протокола от изпитването; 
4. дата на протокола от изпитването; 
5. производител на гъвкавия контейнер за насипни товари; 
6. 
описание на типа гъвкав контейнер за насипни товари (напр. размери, материали, приспособления за 
затваряне, дебелина и т.н.) и/или снимки; 
7. максимален капацитет/максимално допустима брутна маса; 
8. характеристики на изпитваното съдържание, напр. размер на частиците за твърди вещества; 
9. описание на изпитването и резултати; 
10.  протоколът от изпитването се подписва с името и длъжността на подписващото лице. 
6.9.5.4.2 
Протоколът от изпитването съдържа декларации, че гъвкавият контейнер за насипни товари, подготвен за 
превоз, е бил изпитан в съответствие със съответните разпоредби на настоящата глава и че използването 
на други методи или компоненти за ограничаване може да го направи невалиден. Копие от протокола от 
изпитването се предоставя на компетентния орган. 
6.9.5.5 Маркировка 
6.9.5.5.1 
 
Всеки гъвкав контейнер за насипни товари, произведен и предназначен за употреба в съответствие с 
тези разпоредби, трябва да носи маркировки, които са трайни, четливи и поставени на място, на което са 
лесно видими. Буквите, цифрите и символите трябва да бъдат с височина най-малко 24 mm и да показват: 
а) Символ за опаковане на Организацията на обединените нации: 
Този символ не трябва да се използва за други цели освен за удостоверяване, че дадена опаковка, гъвкав 
контейнер за насипни товари, преносима цистерна или многоелементен газов контейнер отговарят на 
съответните изисквания в глави 6.1, 6.2, 6.3, 6.5, 6.6, 6.7 или 6.9;